Жан-Батист-Мари Пьер

**Жан-Бати́ст-Мари́ Пьер** (француз телендә: Jean-Baptiste Marie Pierre; 1714 елның 6 марты, Париж — 1789 елның 15 мае, Париж) — академик юнәлешле француз живописецы, рәссам-декоратор, рококо һәм иртә неоклассицизм чоры рәсем ясаучысы һәм гравёры.
Жан-Батист Мари Пьер рәсем һәм живописьне Никола Бертеннан өйрәнгән һәм Парижда Шарль-Жозеф Натуар җитәкчелеге астында Король живопись һәм сынчылык академиясе курсларына йөргән. 1734 елда ул Академиянең Рим премиясен алган, бу аңа Италиягә китәргә һәм 1735 елдан 1740 елга кадәр Николя Флюгель, ә аннан соң Жан-Франсуа де Труа җитәкчелеге астында Римда Француз академиясендә шөгыльләнергә мөмкинчелек биргән.
Парижга кайтып ул 1741 елның 29 апрелендә академия тарафыннан расланган булган, ә 1742 елның 31 мартында академикларга кабул ителгән булган. 1740-ынчы еллар дәвамында рәссам король сарай янының һәм чиркәүнең күпсанлы заказларын башкарып живописьнең барлык жанрларында: тарихи, мифологик, дини жанрда балкыган.
1770 елда Король живопись һәм сынчылык академиясе ректоры вазыйфасында үлгән Франсуа Бушены алыштырган. Ул регент герцог Орлеанлының сарай яны рәссамы, ә аннан соң король Людовик XV-нең һәм соңрак король Людовик XVI-ның беренче сарай яны живописецы (Рremier peintre du roi) булган. 1770-1789 елларда ул Король Гобеленнар мануфактурасының мөдире булган.
## Иҗаты
Ж.-Б.-М. Пьер шпалералар өчен картоннар башкарган, Фонтенбло кальгасында плафоннар, десюдепорт росписьларын ясаган. Тарихи, мифологик, көнкүреш сюжетларга картиналар ясаган. 1756 елда Пьер Париж Сен-Рок чиркәвендә «Кыз Мария Вознесениесе» күренеше белән Капелла Девасы гөмбәзенең росписен ясаган.
Король живопись һәм сынчылык академиясендә Жан-Батист-Мари-Пьер өйрәнчекләре арасында
Жан Барден, Жан-Жак Башелье, Этьен-Луи Булле, Антуан Вестье, Луи-Жак Дюрамо, Николя-Рене Жоллен, Фридрих Реклам, Этьен де ла Валле-Пуссен, Жан-Жак-Франсуа Ле Барбье һәм күп башкалар булган.

Санкт-Петербург Эрмитажында Пьерның бер картинасы бар: «Кухняда карт».

## Галерея

Jean-Baptiste Marie Pierre - Vieil homme dans une cuisine.jpg|Кухняда карт. Як. 1745. Киндер тукыма, май. Дәүләт Эрмитажы, Санкт-Петербург
Autumn - Jean-Baptiste Marie Pierre.jpg|Көз. Шмидт ван Гельдер музее, Антверпен
AuroreetTithon.jpg|Аврора һәм Тифон. 1747. Киндер тукыма, май. Сент-Круа музее, Пуатье
Jean-Baptiste Marie Pierre (attr) The Birth of Venus.jpg|Венера тууы. Киндер тукыма, май. Шәхси туплама
Diana y Calisto, por Jean-Baptiste Marie Pierre.jpg|Диана һәм Каллисто. 1745 һәм 1749 арасында. Киндер тукыма, май. Прадо, Мадрид
The Death of Harmonia MET DP335085.jpg|Гармония Үлеме. Як. 1740. Киндер тукыма, май. Метрополитен-музей, Нью-Йорк
Jean-Baptiste Marie Pierre - Leda e o Cisne.jpg|Леда һәм аккош. Киндер тукыма, май. Милли нәфис сәнгатьләр музее, Рио-де-Жанейро
The rape of Europa.jpg|Европаны урлау. Киндер тукымада кәгазь, май. Шәхси туплама
P1290590 Paris XII eglise ND de la nativite de Bercy tableau rwk.jpg|Кентербери архиепископы изге Томас Бекетның газаплануы. Киндер тукыма, май. Нотр-Дам-де-ла-Берси чиркәве, Париж
The Martyrdom of St. Thomas Becket, Archbishop of Canterbury MET DT6042.jpg| Кентербери архиепископы изге Томас Бекетның газаплануы.  Як. 1748. Кәгазь, кара, пумала, каурый, ак буяу. Метрополитен-музей, Нью-Йорк
The Frightened Naïad (Une naïade échevelée recule d'efroi à la vue d'un lion) MET DP809392.jpg|Арсланны күреп курыккан наяда. Як. 1740. Офорт. Метрополитен-музей, Нью-Йорк
The Chinese Masquerade (La Mascarade chinoise) MET DP831880.jpg|Римда кытай маскарады. 1735. Офорт. Метрополитен-музей, Нью-Йорк
The Flight Into Egypt MET 53.600.602.jpg|Мисырга качу. 1758. Офорт. Метрополитен-музей, Нью-Йорк


## Шулай ук карагыз
* Француз живописе

## Искәрмәләр

## Әдәбият
* 
* 

## Сылтамалар
* Биография в Энциклопедии живописи
* Работы художника на Base Joconde
Төркем:Рәссамнар